作者:司空曙
標題:殘鶯百囀歌同王員外耿拾遺吉中孚李端遊慈恩各賦一物
內容:殘鶯一何怨，百囀相尋續。始辨下將高，稍分長複促。綿蠻巧狀語，機節終如曲。野客賞應遲，幽僧聞詎足。禪齋深樹夏陰清，零落空餘三兩聲。金穀箏中傳不似，送暖初隨柳色來，辭芳暗逐花枝盡。歌殘鶯，歌殘鶯，乃知眾鳥非儔比，暮噪晨鳴倦人耳。共愛奇音那可親，